ย้อนความก่อนครับ วันที่ 3/9 มีเซ็กส์กับแฟนหลายครั้ง แต่ใส่ถึงยางทุกครั้งครับ เมื่อวันที่ 9/9 แฟนมีอาการปวดท้องเมนส์ และเมนส์ก็มาในวันที่ 12/9 แต่แฟนกินยาคุมในวันแรกที่เมนส์มา พอกินได้1-2 วันเมนส์ก็เริ่มหยุดไหลครับ แฟนได้กินยาคุมทุกวันและตรงเวลา กินมาได้ประมาณ 16-17 เม็ดก็มีอาการเลือดไหลกะปริบกะปรอย เป็นมาได้สองวันแล้วครับ แบบนี้จะเป็นอะไรมั้ยครับ? แล้วจะท้องรึป่าว? (แฟนไม่เคยกินยาคุมมาก่อน ยี่ห้อที่กินคือ Minidoz แบบฮอร์โมนต่ำครับ)
สวัสดีค่ะ หากประจำเดือนมาในวันที่ 12 ก.ย. แล้วได้เริ่มทานยาคุมกำเนิดแผงแรกในวันนั้นเลย ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีค่ะ ส่วนการที่เมื่อทานยาไป 1-2 วัน แล้วประจำเดือนได้หยุดไหล ก็ถือเป็นผลจากยาคุมกำเนิดได้ค่ะหลังจากนั้น เมื่อทานไปได้ 16-17 เม็ด แล้วมีเลือดไหลกะปริดกะปรอยออกมา 2 วัน ถือเป็นผลข้างเคียงจากยาคุมกำเนิดได้ค่ะ โดยเ)พาะหากทานยาคุมกำเนิดชนิดที่มีฮอร์โมนต่ำมากอยู่ ซึ่งไม่ได้อันตรายอะไร สามารถทานยาคุมต่อไปได้ค่ะ โดยส่วนใหญ่เลือดก็จะออกไม่นาน และหยุดไหลไปได้เองส่วนเรื่องการตั้งครรภ์นั้น ก็ต้องรอดูว่า เมื่อทานจนถึงเม็ดแป้งแล้ว จะมีประจำเดือนมาหรือไม่ ซึ่งหากเป้นยี่ห้อมินิดอซ ก็คือช่วงเม็ดที่ 25-28 ค่ะ หากมีเลือดออกมา แม้จะมีปริมาณน้อย ก็จะถือเป็นประจำเดือน และแสดงว่าไม่ได้มีการตั้งครรภ์เกิดขึ้นค่ะทั้งนี้ เนื่องจากยาคุมยี่ห้อมินิดอซ มีปริมาณฮอร์โมนที่ต่ำมาก จึงอาจไปมีผลทำให้เยื่อบุโพรงมดลูกบางลง ประจำเดือนจึงมักจะมีปริมาณที่น้อยลงมากได้ และเมื่อทานต่อเนื่อง อาจมีผลทำให้ประจำเดือนขาดหายไปได้ด้วยค่ะ แต่ก็ไม่ได้อันตรายอะไร เพียงแต่หากประจำเดือนขาดหายไป ก็ต้องตรวจหาการตั้งครรภ์ดูเป็นระยะๆ ด้วยค่ะ